Константин Величков
VIII. Внезапно, на мечета до вратата…

chitanka.info

Внезапно, на мечета до вратата,

извика с радост бедний Абдулах:

„Теб само, о, всеведущий аллах,

познати са на хората сърцата!

От мен благословия приеми!

Узна, аллах, рабът ти най-последний,

че може и богатия на бедний

за залъка да се полакоми!“

И туй тогаз разказа на тълпата,

коя гласът му беше там събрал:

„Хасан сарафът си простря ръката

в паничката ми; щомто бе минал,

какво откъсна му се от душата

зърнах да видя: беше ме обрал.“

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.